Avia

[náhľad|Dolnoplošník Avia [Avia BH-3|BH-3, jedno z prvých lietadiel vyvinutých továrňou (1922)]]
náhľad|Nákladný automobil Avia (licencia Saviem)
náhľad|Nákladný automobil Avia radu D
**Avia** bol československý podnik založený v Prahe - Letňanoch v roku 1919 ako opravovňa a výrobca lietadiel. Založili ju inžinieri Pavel Beneš a Miroslav Hajn. V rokoch 1928/29 sa Avia stala súčasťou koncernu Škoda. V roku 2013 ukončila činnosť. 

V 20. a 30. rokoch Avia vyrábala vojenské i civilné lietadlá vlastnej konštrukcie: BH-1, BH-3, BH-5, BH-7, BH-9, BH-11, BH-17, BH-21, BH-22, BH-25, BH-33 a B-534.
V licencii sa v Avii vyrábal sovietsky bombardér SB-2 (Avia B-71).

Počas druhej svetovej vojny Avia vyrábala nemecké lietadlá Arado a letecké motory Argus.

## Povojnový vývoj

Po vojne pokračovala výroba lietadiel typom Avia S-199 (Messerschmitt Bf 109G s motorom Junkers Jumo 211), Avia S-92 a Arado Ar 96 B (pod označením C-2).

V 50. rokoch sa v Avii vyrábali licenčné bojové lietadlá Iľjušin Il-10 pod označením Avia B-33 a dopravné Iľjušin Il-14 (Avia Av-14).

## Automobilová výroba
Od roku 1963 sa spoločnosť sústredila už len na výrobu automobilov. V roku 1968 začala výroba nákladných automobilov v licencii francúzskej spoločnosti Renault-Saviem. Strednetonážne Avie radu A (A 21 a A 31) boli vyrábané až do roku 2000 a produkcia prekročila hranicu 250 000 vozidiel.

V roku 1995 kúpila automobilku juhokórejská firma Daewoo. Ta modernizovala modelový rad A a vyvinula nový model, predstavený v roku 2000 ako rad D. Automobil bol navrhnutý na celkovú hmotnosť od 6 do 9 ton (D60/90). V roku 2006 bola okrem modernizácie brzdovej sústavy predstavená i verzia s celkovou hmotnosťou do 12 ton (D120).

V tomto roku došlo k ďalšej zmene majiteľa Avie, ktorú kúpila indická automobilka Ashok Leyland. Nasledovala zmena názvu spoločnosti na **Avia Ashok Leyland Motors**. V roku 2010 vstúpila automobilka pod hlavičkou spoločnosti Avia Ashok Leyland RUS na ruský trh, kde okrem centrály otvorila deväť pobočiek. V roku 2013 bola výroba v Česku zastavená. 

V apríli 2016 Aviu kúpil holding Czechoslovak Group.

Následne projekt výroby nákladných automobilov pod značkou Avia definitívne skrachoval.

## Lietadlá

*Avia BH-1 (1920) jednomotorové jednoplošné dvojsedadlové cestovné lietadlo. Postavený jeden kus.
*Avia BH-2 (1921) jednomotorové jednoplošné jednosedadlové cestovné lietadlo. Postavený jeden kus.
*Avia BH-3 (1921) Stíhačka vyvinutá zo stroja BH-2
*Avia BH-4 (1922) Vývoj z BH-3 s väčším motorom. 
*Avia BH-5 (1923) jednomotorové jednoplošné dvojsedadlové cestovné lietadlo. Postavený jeden kus.
*Avia BH-6 (1923) Jednomotorová, jednomiestna dvojplošná stíhačka. Postavený jeden kus.
*Avia BH-7 (1923) 
*Avia BH-8 (1923) Vývoj z BH-6. Postavený jeden kus.
*Avia BH-9 (1923) Vývoj z BH-5
*Avia BH-10 (1924) Vývoj z BH-9. Jednosedadlové športové lietadlo.
*Avia BH-11 (1923) Vývoj z BH-9. Dvojsedadlové športové lietadlo.
*Avia BH-12 (1924) Vývoj z BH-9 so sklápateľnými krídlami.
*Avia BH-16 (1924) Ultraľahké, jednomotorové, jednosedadlové, jednoplošné cestovné lietadlo.
*Avia BH-17 (1924) Jednomotorová, jednomiestna dvojplošná stíhačka.
*Avia BH-19 (1924) Vývoj z BH-3. Postavené 2 kusy.
*Avia BH-20 (1924) Jednomotorové, dvojmiestne, dvojplošné cvičné lietadlo.
*Avia BH-21 (1925) Jednomotorová, jednomiestna dvojplošná stíhačka, pretekárske lietadlo.
*Avia BH-22 (1924) Jednomotorové, dvojmiestne, dvojplošné cvičné lietadlo. Vyvinuté z BH-21.
*Avia BH-23 (1926) 
*Avia BH-25 (1926) 
*Avia BH-26 (1927) 
*Avia BH-27 
*Avia BH-28 (1927) 
*Avia BH-29 (1927) 
*Avia BH-33 (1927) 
*Avia BH-39 (1929) 
*Avia B-34 (1932) 
*Avia B-534 (1933) 
*Avia B-122 (1934) 
*Avia B-71 (1934) 
*Avia B-35 (1938) 
*Avia B-135 (1938) 
*Avia B-158 (1938) 
*Avia S-92 (1944) 
*Avia S-99 (1945) 
*Avia B-33 (1944) 
*Avia S-199 (1947) 
*Avia 14 (1950) Československá verzia ruského Iľjušin Il-14, dvojmotorového dopravného lietadla.

## Referencie

## Iné projekty

## Zdroj
* 


Kategória:České automobilky
Kategória:Czechoslovak Group